Official Journal L 062 , 08/03/1991 P. 0026 - 0027

Finnish special edition: Chapter 3 Volume 36 P. 0200

Swedish special edition: Chapter 3 Volume 36 P. 0200



Regolament Tal-Kummissjoni (KEE) Nru 560/91 tas-7 ta’ Marzu 1991 li jemenda ċerti Regolamenti dwar ċereali u ross bħala konsegwenza ta’ l-adeżjoni tal-Portugall IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat l-Att ta’ Adeżjoni ta’ Spanja u l-Portugall, Wara li kkunsidrat ir-Regolament tal-Kunsill (KEE) Nru 1418/76 tal-21 ta’ Ġunju 1976 dwar l-organizzazzjoni komuni tas-suq fir-ross [1], kif l-aħħar emendat bir-Regolament (KEE) Nru 1866/89 [2], u b’mod partikolari l-Artikoli 4(5) and 10 (2) tiegħu, Wara li kkunsidrat ir-Regolament tal-Kunsill (KEE) Nru 1180/77 tas-17 ta’ Mejju 1977 dwar importazzjonijiet fil-Komunità ta’ ċerti prodotti agrikoli li joriġinaw fit-Turkija [3], kif l-aħħar emendat bir-Regolament (KEE) Nru 4016/88 [4], u b’mod partikolari l-Artikolu 4 tiegħu, Wara li kkunsidrat ir-Regolament tal-Kunsill (KEE) Nru 1250/77 tas-17 Mejju 1977 dwar importazzjonijiet ta’ ross mir-Repubblika Għarbija ta’ l-Eġittu [5], u b’mod partikolari l-Artikolu 4 tiegħu, Wara li kkunsidrat ir-Regolament tal-Kunsill (KEE) Nru 715/90 tal-5 ta’ Marzu 1990 dwar l-aġġustamenti applikabbli għal prodotti agrikoli u ċerti oġġetti li jirriżultaw mill-ipproċessar ta’ prodotti agrikoli li joriġinaw fl-Istati ACP jew f’pajjiżi u territorji barranin (OCT) [6] kif emendat bir-Regolament Nru 297/91 [7], u b’mod partikolari l-Artikolu 27 tiegħu, Billi, skond l-Att ta’ l-Adeżjoni, id-dispożizzjonijiet ta’ l-organizzazzjoni komuni tas-swieq japplikaw għall-Portugall mill-1 ta’ Jannar 1991; billi l-applikazzjoni ta’ dawn id-dispożizzjonijiet tfisser li jeħtieġu li jiġu miżjuda indikazzjonijiet dwar il-Portugall mar-Regolamenti li ġejjin: - ir-Regolament tal-Kummissjoni (KEE) Nru 2622/71 tad-9 ta’ Diċembru 1971 dwar regoli dettaljati rigward importazzjonijiet ta’ segala mit-Turkija [8], kif l-aħħar emendat bir-Regolament (KEE) 3817/85, [9] - ir-Regolament tal-Kummissjoni (KEE) Nru 2942/73 tat-30 ta’ Ottubru 1973 dwar regoli dettaljati għall-applikazzjoni tar-Regolament tal-Kunsill (KEE) Nru 2412/73 tal-24 ta’ Lulju 1973 dwar importazzjonijiet ta’ ross mir-Repubblika Għarbija ta’ l-Eġittu [10], kif emendat bir-Regolament (KEE) Nru 3817/85, - ir-Regolament tal-Kummissjoni Nru 2047/84 tas-17 ta’ Lulju 1984 li jistabbilixxi ċ-ċentri ta’ intervent dwar ross minbarra Verċelli [11], kif emendat bir-Regolament (KEE) Nru 3817/85, - ir-Regolament tal-Kummissjoni (KEE) Nru 999/90 tal-20 ta’ April 1990 li jipprerskrivi regoli dettaljati għal importazzjonijiet ta’ ross li joriġina fl-Istati Afrikani, tal-Karibew u tal-Paċifku (ACP) u l-pajjiżi u t-territorji barranin (OCT) [12]; Billi l-miżuri preskritti f’dan ir-Regolament huma skond l-opinjoni tal-Kumitat għall-Amministrazzjoni ta’ ¬ereali, ADOTTAT DAN IR-REGOLAMENT: Artikolu 1 1. Dan li ġej huwa miżjud ma’ l-Artikolu 1 tar-Regolament (KEE) Nru 2622/71: "Imposiçao especial de exportaçao, nos termos do Regulamento (CEE) no 1234/71, paga num montante de…" 2. Dan li ġej huwa miżjud fl-aħħar ta’ l-Artikolu 2 tar-Regolament (KEE) Nru 2942/73: "Aplicada a imposiçao especial de exportaçao" . 3. Dan li ġej huwa miżjud ma’ l-Anness tar-Regolament (KEE) Nru 2047/84: | -Amieira | | -Louriçal | | -Caldas da Rainha | Ribatejo | - Coruche | -Mora | -Pavia- | -Ponte de Sor | -Vale de Figueira | Alentejo | -Alcácer do Sal | Águas de Moura | Ferreira do Alentejo." | "5. 4. Ir-Regolament (KEE) Nru 999/90 huwa b’dan emendat kif ġej: Dan li ġej huwa miżjud ma’ l-Artikolu 2(2): "Imposiçao especial cobrada na exportaçao do arroz". Dan li ġej huwa miżjud ma’ l-Artikolu 3(1)(a): "Direito nivelador reduzido ACP/PTU". Artikolu 2 Dan ir-Regolament għandu jibda jseħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika b’effett mill-1 ta’ Jannar 1991. Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha. Magħmul fi Brussel, fis-7 ta’ Marzu 1991. Għall-Kummissjoni Ray Mac Sharry Membru tal-Kummissjoni [1] ĠU L 166, tal-25.6.1976, p. 1. [2] ĠU L 177, ta’ l-24.6.1989, p. 1. [3] ĠU L 142, tad-9.6.1977, p. 10. [4] ĠU L 358, tas-27.12.1988, p. 3. [5] ĠU L 146, ta’ l-14.6.1977, p. 9. [6] ĠU L 84, tat-30.3.1990, p. 85. [7] ĠU L 36, tat-8.2.1991, p. 9. [8] ĠU L 271, ta’ l-10.12.1971, p. 22. [9] ĠU L 368, tal-31.12.1985, p. 16. [10] ĠU L 302, tal-31.10.1973, p. 1. [11] ĠU L 190, tat-18.7.1984, p. 5. [12] ĠU L 101, tal-21.4.1990, p. 20. --------------------------------------------------